Diari Oficial de la Generalitat Valenciana


Sumari del DOGV 7175, del 18-12-2013 (2013/11799)

RESOLUCIÓ de 12 de desembre de 2013, de la directora general del Secretariat del Consell i Relacions amb les Corts, per la qual es disposa la publicació de l'addenda al conveni de cooperació subscrit el 21 d'abril de 1995 i la seua addenda/modificació de 27 de setembre de 1996, entre l'Agència Estatal Consell Superior d'Investigacions Científiques, la Universitat de València i la Generalitat, per a la creació del Centre d'Investigacions sobre la Desertificació, amb la naturalesa i caràcter de centre mixt.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7175

Data del DOGV
:   18-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11043


Data del document
:   12-12-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 12 de desembre de 2013, de la directora general del Secretariat del Consell i Relacions amb les Corts, per la qual es disposa la publicació de l'addenda al conveni de cooperació subscrit el 21 d'abril de 1995 i la seua addenda/modificació de 27 de setembre de 1996, entre l'Agència Estatal Consell Superior d'Investigacions Científiques, la Universitat de València i la Generalitat, per a la creació del Centre d'Investigacions sobre la Desertificació, amb la naturalesa i caràcter de centre mixt. [2013/11188]  
  
L'Agència Estatal Consell Superior d'Investigacions Científiques, la Universitat de València i la Generalitat han subscrit, prèvia tramitació reglamentària, l'1 de juliol de 2013, l'addenda al conveni de cooperació subscrit el 21 d'abril de 1995 i la seua addenda/modificació de 27 de setembre de 1996, per a la creació del Centre d'Investigacions sobre la Desertificació, amb la naturalesa i caràcter de centre mixt.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de la mencionada addenda, que ha quedat inscrita en el Registre de Convenis de la Generalitat amb el número 1339/2013 i que figura com a annex d'esta resolució.  
  
Valencia, 12 de desembre de 2013.- La directora general del Secretariat del Consell i Relacions amb les Corts: Marta Martí Arador.   
  
  
Addenda al conveni de cooperació subscrit el 21 d'abril de 1995 i l'addenda/modificació de 27 de setembre de 1996, entre el Consell Superior d'Investigacions Científiques, la Universitat de València i la generalitat, per a la creació del centre d'investigacions sobre la desertificació, amb la naturalesa i caràcter de centre mixt  
  
València, 1 de juliol de 2013  
   
REUNITS  
José Císcar Bolufer, conseller de Presidència i Agricultura, Pesca, Alimentació i Aigua de la Generalitat, i María José Catalá Verdet, consellera d'Educació, Cultura i Esport de la Generalitat, qui actuen ambdós en nom i representació de la Generalitat, en virtut de les facultats que li conferixen la Llei 5/1983, de 30 de desembre, del Consell i el Decret 20/2012, de 7 de desembre, del president de la Generalitat, pel qual cessen i es nomenen consellers, secretària i portaveu del Consell, i facultats per a la subscripció del present conveni en virtut de l'Acord del Consell de data 26 d'abril de 2013.  
Esteban Morcillo Sánchez, rector de la Universitat de València, fent ús de les facultats que li conferix l'article 94 dels Estatuts de la mencionada universitat.  
I, Emilio Lora-Tamayo d'Ocón, president de l'Agència Estatal Consell Superior d'Investigacions Científiques, fent ús de les facultats que li conferix l'article 11 dels Estatuts de la mencionada Agència.  
Intervenen cada un d'ells en nom i representació de les seues respectives entitats, en l'exercici de les competències que els estan legalment atribuïdes, i es reconeixen mútuament i recíprocament la capacitat legal suficient per a subscriure este document i obligar-se en els termes que s'hi contenen i, a l'efecte:  
  
MANIFESTEN  
Primer. Que en data 21 d'abril de 1995 es va subscriure el conveni de cooperació entre les entitats intervinents per a la creació del Centre d'Investigacions sobre la Desertificació, amb la naturalesa i el caràcter de centre mixt.  
Segon. Que en data 27 de setembre de 1996, es va subscriure l'addenda/modificació del mencionat conveni de cooperació.  
Tercer. Que la Generalitat té interés a potenciar i impulsar els projectes d'investigació relacionats amb l'agricultura i el canvi climàtic i per tal d'aconseguir racionalitzar els recursos públics, es reconeix l'oportunitat i la conveniència de traslladar la seu física del Centre d'Investigacions sobre la Desertificació (CIDE) a les instal·lacions que en l'actualitat disposa l'Institut Valencià d'Investigacions Agràries (IVIA) de la Conselleria de Presidència i Agricultura, Pesca, Alimentació i Aigua a la localitat de Moncada (València).  
Quart. Per tot el susdit, cal introduir determinades modificacions al conveni i l'addenda esmentats.  
En conseqüència, les parts intervinents atorguen i subscriuen d'acord mutu la present addenda al conveni d'acord amb les següents:  
  
  
CLÀUSULES   
  
Primera  
S'acorda la modificació de la clàusula segona de l'addenda/modificació subscrita el 27 de setembre de 1996, en allò referit a les aportacions de la Generalitat Valenciana, la qual quedarà redactada de la manera següent:  
«La Generalitat Valenciana contribuirà al funcionament del Centre mixt constituït en virtut del conveni:  
a) Per mitjà de la participació en els projectes i altres treballs del Centre d'Investigacions sobre Desertificació del personal de la conselleria competent en matèria d'agricultura, pesca i alimentació, que amb la seua titulació i categoria s'especifica en l'Annex I c, i aquell altre que es puga incorporar en el futur a estos projectes, d'acord amb el Reglament Intern del Centre, modificant-se en conseqüència l'annex I c. Este personal, per temps limitat i necessitats del servici, podrà desenvolupar part de la seua activitat en dependències de les altres institucions firmants del present conveni. Per a això serà necessària l'autorització de la direcció del CIDE i del centre d'acollida, en la que haurà de constar la justificació escrita de la necessitat la seua labor en aquelles dependències en raó d'un concret projecte d'investigació, així com un cronograma en què s'establisca la previsió temporal de la seua estada amb indicació de les fites de l'activitat que vaja a realitzar.  
  
b) Mitjançant l'autorització al personal del centre, procedent de les altres institucions firmants del Conveni, per a utilitzar els edificis i les instal·lacions de l'Institut Valencià d'Investigacions Agràries de Moncada».  
  
Segona  
S'acorda la modificació de la clàusula tercera de l'addenda/modificació subscrita el 27 de setembre de 1996, la qual queda redactada de la manera següent:  
«El Centre d'Investigacions sobre la Desertificació establirà la seua seu a les instal·lacions de l'Institut Valencià d'Investigacions Agràries de Moncada (València). La Generalitat assumirà els gastos de funcionament, vigilància i transport que el CIDE ocasionen en l'IVIA, amb càrrec al pressupost anual de funcionament de l'IVIA».  
  
Tercera  
S'acorda la modificació de la clàusula sexta del conveni subscrit el 21 d'abril de 1995, en allò referit a les unitats estructurals d'investigació que componen el CIDE, substituint «b)Teledetecció» per «b) Ecologia vegetal».  
  
Quarta  
S'afig un nou paràgraf en la clàusula deu en l'apartat V del Conveni subscrit el 21 d'abril de 1995:  
«Al dissoldre's el centre, el personal adscrit funcionalment al centre en virtut d'allò que s'ha estipulat en este conveni, exercirà les seues funcions en les respectives institucions d'origen».  
  
Quinta  
S'acorda la modificació de l'annex I c, segons la clàusula quinta de l'addenda subscrita el 27 de setembre de 1996:  
  
  
Annex I c  
Personal de la Conselleria de Presidència i   
Agricultura, Pesca, Alimentació i Aigua  
   
Núm. del lloc Denominació Grup Nivell Específic  
18367 Tècnic de laboratori A 20 E039  
18888 Tècnic de laboratori A 20 E039  
18006 Tècnic de laboratori A 20 E039  
18452 Tècnic de laboratori A 20 E039  
18026 Auxiliar de laboratori D 12 E015  
18985 Auxiliar de laboratori D 12 E015  
  
  
Sexta  
L'aplicació i execució d'esta addenda no podrà tindre cap incidència en la dotació de tots i cada un dels capítols de gasto del pressupost de la Generalitat, i en tot cas, haurà de ser atesa amb els mitjans personals i materials de l'IVIA.  
  
El conseller de Presidència i Agricultura, Pesca, Alimentació i Aigua: José Ciscar Bolufer.   
La consellera d'Educació, Cultura i Esport: M.ª José Catalá Verdet.  
  
El president de l'Agència Estatal Consell Superior d'Investigacions Científiques: Emilio Lora-Tamayo d'Ocón.  
El rector de la Universitat de València: Esteban Morcillo Sánchez.